स्थानीयले स्वर्गाश्रमदेखि करीब एक घण्टाको पैदल दूरीमा रहेको बेलढुङ्गा र स्वर्गाश्रमलाई एकीकृतरुपमा धार्मिक तथा पर्यटकीयस्थलका रुपमा विकास गर्न अग्रसरता देखाएका छन् । भकिम्लीको मुसुङ र बागलुङको काठेखोला गाउँपालिकाको ओखलेको सिमानामा प्राकृतिक भ्युटावरका रुपमा रहेको बेलढुङ्गालाई प्रचारप्रसार, पदमार्ग लगायतका पूर्वाधार निर्माण गरी पर्यटकीय गन्तव्यका रुपमा विकास गर्ने स्थानीयको योजना छ ।
